ระเบียบการยาสูบแห่งประเทศไทยว่าด้วยการจัดหาและซื้อใบยาในประเทศพ.ศ. ๒๕๖๑[๑] เพื่อให้การดำเนินการในการจัดหาและซื้อใบยาในประเทศของการยาสูบแห่งประเทศไทยซึ่งถือเป็นการจัดซื้อที่เกี่ยวกับการพาณิชย์โดยตรงตามกฎหมายว่าด้วยการจัดซื้อจัดจ้างและการบริหารพัสดุภาครัฐและเป็นไปด้วยความคล่องตัวต่อการนำมาใช้ในการผลิตยาสูบตามกฎหมายว่าด้วยภาษีสรรพสามิตเพื่อจำหน่ายอาศัยอำนาจตามความในมาตรา ๑๗ (๓)แห่งพระราชบัญญัติการยาสูบแห่งประเทศไทย พ.ศ. ๒๕๖๑คณะกรรมการการยาสูบแห่งประเทศไทย จึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบการยาสูบแห่งประเทศไทย ว่าด้วยการจัดหาและซื้อใบยาในประเทศ พ.ศ. ๒๕๖๑ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกระเบียบโรงงานยาสูบกระทรวงการคลัง ว่าด้วยการจัดหาและซื้อใบยาในประเทศ พ.ศ. ๒๕๖๑บรรดาระเบียบ ข้อบังคับ ประกาศหรือคำสั่งอื่นใดในส่วนที่ขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ยสท. หมายความว่า การยาสูบแห่งประเทศไทยคณะกรรมการ หมายความว่า คณะกรรมการการยาสูบแห่งประเทศไทยผู้ว่าการ หมายความว่า ผู้ว่าการการยาสูบแห่งประเทศไทยรองผู้ว่าการ หมายความว่า รองผู้ว่าการด้านใบยาผู้อำนวยการควบคุมรับซื้อใบยา หมายความว่ารองผู้ว่าการหรือพนักงานการยาสูบแห่งประเทศไทยที่มีคุณวุฒิและมีความเหมาะสมกับการควบคุมการรับซื้อใบยาซึ่งผู้ว่าการมีคำสั่งแต่งตั้งโดยเป็นผู้ควบคุมกำกับดูแลการรับซื้อใบยาในประเทศแต่ละฤดูการผลิตผู้ช่วยผู้อำนวยการควบคุมรับซื้อใบยา หมายความว่าผู้อำนวยการฝ่ายใบยาหรือรองผู้อำนวยการฝ่ายใบยาหรือพนักงานการยาสูบแห่งประเทศไทยที่มีคุณวุฒิและมีความเหมาะสมกับการควบคุมการรับซื้อใบยาซึ่งผู้ว่าการมีคำสั่งแต่งตั้ง มีหน้าที่ช่วยผู้อำนวยการควบคุมรับซื้อใบยาในการควบคุมกำกับดูแลการรับซื้อใบยาในประเทศแต่ละฤดูการผลิตกรรมการรับซื้อใบยา หมายความว่าพนักงานการยาสูบแห่งประเทศไทยที่ผ่านการฝึกอบรมหรือผ่านการทบทวนการจัดชั้นมาตรฐานใบยาไทยแต่ละประเภทตามที่ยสท. กำหนดพนักงานส่งเสริมชาวไร่ หมายความว่า พนักงานการยาสูบแห่งประเทศไทยที่มีหน้าที่ส่งเสริมหรือควบคุมการเพาะปลูกยาสูบในส่วนของชาวไร่ในสังกัดพนักงานควบคุมผู้บ่มอิสระ หมายความว่าพนักงานการยาสูบแห่งประเทศไทยที่มีหน้าที่ส่งเสริมหรือควบคุมการเพาะปลูกยาสูบในส่วนของผู้บ่มอิสระชาวไร่ในสังกัด หมายความว่า เกษตรกรที่เพาะปลูกยาสูบซึ่งอยู่ในสังกัดของสำนักงานยาสูบภูมิภาคและนำใบยาที่ได้จากการปลูกยาสูบมาขาย ยสท. ตามโควตาที่ได้รับการจัดสรรผู้บ่มอิสระ หมายความว่าบุคคลหรือนิติบุคคลที่เป็นผู้ประกอบการเกี่ยวกับยาสูบ โดยรวบรวมใบยาจากเกษตรกรที่เพาะปลูกยาสูบรายต่างๆ และนำใบยามาขาย ยสท. ตามโควตาที่ได้รับการจัดสรรสำนักงานยาสูบภูมิภาค หมายความว่า สำนักงานยาสูบหรือโรงอบใบยาหรือสถานีทดลองยาสูบส่วนภูมิภาคสังกัดฝ่ายใบยาสถานีใบยา หมายความว่าสถานียาสูบภูมิภาคที่สังกัดสำนักงานยาสูบภูมิภาค ซึ่งมีหน้าที่โดยตรงในการส่งเสริมการเพาะปลูกหรือควบคุมการเพาะปลูกยาสูบของชาวไร่ในสังกัด ที่อยู่ในพื้นที่รับผิดชอบยาสูบ หมายความว่า พืชนิโคเชียนาทาแบกกุ้ม (NICOTIANATABACUM)ใบยา หมายความว่า ใบยาสูบแห้งที่ผ่านการแปรสภาพจากใบยาสดโดยวิธีการบ่มอากาศหรือบ่มไอร้อน หรือบ่มแดดแล้วแต่ละประเภทของพันธุ์ยาสูบฤดูการผลิต หมายความว่าช่วงที่มีการเริ่มต้นตั้งแต่การเพาะกล้ายาสูบการปลูกยาสูบจนสิ้นสุดการซื้อใบยาแต่ละประเภทของพันธุ์ยาสูบชั้นมาตรฐานใบยา หมายความว่า ชั้นใบยาไทยประเภทต่าง ๆ ที่ ยสท.กำหนดเป็นมาตรฐานและแนวทางปฏิบัติปลอมปน หมายความว่า สกปรก หมก สิ่งแปลกปลอม หรือเจือปนไม่เรียบร้อยตามหลักเกณฑ์ที่กำหนดไว้ในชั้นมาตรฐานใบยาแต่ละชนิดโควตา หมายความว่า ปริมาณใบยาที่ ยสท.จัดสรรให้กับชาวไร่ในสังกัดและผู้บ่มอิสระในจำนวนและราคาที่ ยสท. ตกลงรับซื้อการส่งเสริมการเพาะปลูก หมายความว่า การแนะนำให้ผู้เพาะปลูกยาสูบจัดการเพาะปลูกยาสูบให้ได้คุณภาพและปริมาณตามความต้องการของยสท.การควบคุมการเพาะปลูก หมายความว่า การควบคุมให้ผู้เพาะปลูกยาสูบจัดการเพาะปลูกยาสูบให้ได้คุณภาพและปริมาณตามความต้องการของ ยสท.ข้อ ๕ ให้ผู้ว่าการเป็นผู้รักษาการตามระเบียบนี้และให้มีอำนาจออกคำสั่งต่าง ๆ เพื่อให้เป็นไปตามระเบียบนี้หมวด๑การจัดหาใบยา ข้อ ๖ ในการจัดหาใบยาในแต่ละฤดูการผลิตให้ฝ่ายใบยาจัดทำประมาณการ กำหนดแผนการจัดหาและรับซื้อใบยาในฤดูการผลิตนั้นตามปริมาณความต้องการของ ยสท. โดยให้มีระดับคงคลังใบยาอยู่ในระดับที่เหมาะสมและนำเสนอคณะกรรมการเพื่อขออนุมัติจัดหาใบยาและรับซื้อใบยาแต่ละประเภทในปริมาณและราคาใบยาตามชั้นมาตรฐานใบยาที่ยสท. กำหนดข้อ ๗ ให้ฝ่ายใบยาจัดสรรโควตาตามที่ได้รับอนุมัติจากคณะกรรมการในแต่ละฤดูการผลิตให้แก่สำนักงานยาสูบภูมิภาคแต่ละแห่งเพื่อจัดสรรโควตาให้แก่ชาวไร่ในสังกัดหรือผู้บ่มอิสระตามประเภทและปริมาณใบยาที่กำหนดข้อ ๘ การพิจารณาจัดสรรโควตาให้แก่ชาวไร่ในสังกัดหรือผู้บ่มอิสระแต่ละรายให้พิจารณาจาก(๑) ฐานโควตาเดิมหรือโควตาเฉพาะปี(๒) ปริมาณใบยาที่ส่งขายให้แก่ ยสท. ในฤดูการผลิตที่ผ่านมา (ครบ ขาดเกิน โควตา)(๓) มีความพร้อมด้านปัจจัยการผลิตที่จำเป็น เช่น พื้นที่ปลูก แรงงานอุปกรณ์ทางการเกษตรและทุนทรัพย์สำหรับการปลูกยาสูบเพียงพอและเหมาะสมในการผลิตใบยาได้ครบโควตา(๔) ผลการรับซื้อใบยาในฤดูการผลิตที่ผ่านมาปฏิบัติตามมาตรการส่งเสริมการควบคุมการเพาะปลูก นโยบายหรือคำสั่งของ ยสท. เพียงใด(๕) ไม่เคยถูกลงโทษเนื่องจากไม่ปฏิบัติตามหลักเกณฑ์และมาตรการที่ยสท. กำหนด เช่น มีการปลอมปนใบยา มีสารตกค้างใบยาเกินปริมาณที่ ยสท. กำหนดข้อ ๙ ก่อนวันประกาศกำหนดการจัดสรรโควตาไม่น้อยกว่าห้าวันให้สำนักงานยาสูบภูมิภาคแต่ละแห่งประกาศกำหนดวันจัดสรรโควตาและหลักเกณฑ์การเพาะปลูกยาสูบแต่ละประเภทบริเวณสำนักงานยาสูบภูมิภาคและสถานีใบยาของแต่ละแห่งหรือโดยวิธีอื่นใดเพิ่มเติมด้วยก็ได้เพื่อให้ชาวไร่ในสังกัดหรือผู้บ่มอิสระแต่ละรายได้รับทราบถึงวันและจำนวนที่ได้จัดสรรโควตาในฤดูการผลิตนั้นชาวไร่ในสังกัดหรือผู้บ่มอิสระรายใดเห็นชอบกับจำนวนการจัดสรรโควตาให้ลงชื่อยอมรับจำนวนที่ได้รับการจัดสรรโควตาและกำหนดวันนัดทำสัญญาจะซื้อจะขายใบยาสำหรับรายใดที่ไม่เห็นชอบให้ทำหนังสือโต้แย้งสิทธิยื่นต่อสำนักงานยาสูบภูมิภาคหรือสถานีใบยาของแต่ละแห่งและให้สำนักงานยาสูบภูมิภาคหรือสถานีใบยานำเสนอผู้อำนวยการฝ่ายใบยาเป็นผู้วินิจฉัยกรณีชาวไร่ในสังกัดหรือผู้บ่มอิสระตามวรรคสองหากไม่เห็นชอบกับคำวินิจฉัยของผู้อำนวยการฝ่ายใบยาให้ทำหนังสืออุทธรณ์ยื่นต่อสำนักงานยาสูบภูมิภาคหรือสถานีใบยาแต่ละแห่งและให้สำนักงานยาสูบภูมิภาคหรือสถานีใบยานำเสนอรองผู้ว่าการเพื่อพิจารณาและเมื่อได้มีคำวินิจฉัยเป็นประการใดแล้วคำวินิจฉัยชี้ขาดของรองผู้ว่าการในเรื่องนี้ให้ถือเป็นที่สุดข้อ ๑๐ ชาวไร่ในสังกัดหรือผู้บ่มอิสระรายใดหลังได้รับการจัดสรรโควตาแล้วหากมีเหตุจำเป็นอื่นใดจนไม่สามารถปลูกยาสูบในฤดูการผลิตนั้นได้ให้คืนโควตาสำหรับฤดูการผลิตในปีนั้นให้กับ ยสท. โดยไม่มีสิทธิเรียกร้องค่าเสียหายใดๆ ทั้งสิ้นข้อ ๑๑ ชาวไร่ในสังกัดและผู้บ่มอิสระที่ได้รับการจัดสรรโควตาแล้วจะต้องขึ้นทะเบียนประวัติเป็นรายปีกับ ยสท. และทำสัญญาจะซื้อจะขายใบยาตามแบบและหลักเกณฑ์ที่ยสท. กำหนดหมวด๒การส่งเสริมและการควบคุมการเพาะปลูกยาสูบ ส่วนที่๑ ชาวไร่ในสังกัด ข้อ ๑๒ ในการดำเนินการเพื่อให้ได้ใบยาที่มีคุณภาพและเป็นไปตามมาตรฐานเพื่อนำมาใช้ในการผลิตบุหรี่ซิกาแรต ยาเส้น หรือผลิตภัณฑ์ยาสูบอื่น ให้สำนักงานยาสูบภูมิภาคจัดทำรายละเอียดเกี่ยวกับแผนการส่งเสริมการเพาะปลูกยาสูบประจำฤดูการผลิตเพื่อให้พนักงานส่งเสริมชาวไร่ลงไปควบคุมและกำกับดูแลการปลูกยาสูบของชาวไร่ในสังกัดตามหลักเกณฑ์การส่งเสริมการเพาะปลูกยาสูบที่ ยสท. กำหนดข้อ ๑๓ เพื่อให้เป็นไปตามหลักเกณฑ์การส่งเสริมและควบคุมการเพาะปลูกยาสูบที่ยสท.กำหนดชาวไร่ในสังกัดต้องปฏิบัติตามคำแนะนำของพนักงานส่งเสริมชาวไร่ในการปลูกยาสูบกรณีชาวไร่ในสังกัดรายใดไม่ปฏิบัติตามคำแนะนำของพนักงานส่งเสริมชาวไร่ในการปลูกยาสูบยสท. มีสิทธิที่จะปฏิเสธการรับซื้อใบยาตามโควตา หรือลดจำนวนการรับซื้อใบยาของชาวไร่ในสังกัดรายนั้นได้ต่ำกว่าโควตาที่ให้ไว้เมื่อพิจารณาแล้วเห็นว่าใบยาที่นำมาขายจะไม่เหมาะสมที่นำมาใช้ในการผลิตบุหรี่ซิกาแรตยาเส้น หรือผลิตภัณฑ์ยาสูบอื่น ตามมาตรฐานที่ ยสท. กำหนดข้อ ๑๔ ให้พนักงานส่งเสริมชาวไร่รายงานผลการปฏิบัติงานของชาวไร่ยาสูบในสังกัดแต่ละรายให้สำนักงานยาสูบภูมิภาคแต่ละแห่งทราบเป็นระยะๆ กรณีปกติให้รายงานไม่น้อยกว่าเดือนละครั้งกรณีฉุกเฉินให้รายงานทันทีส่วนที่๒ ผู้บ่มอิสระ ข้อ ๑๕ ในการดำเนินการเพื่อให้ได้ใบยาที่มีคุณภาพและเป็นไปตามมาตรฐานเพื่อนำมาใช้ในการผลิตบุหรี่ซิกาแรต ยาเส้น หรือผลิตภัณฑ์ยาสูบอื่นให้สำนักงานยาสูบภูมิภาคจัดทำรายละเอียดเกี่ยวกับแผนการส่งเสริมการเพาะปลูกยาสูบประจำฤดูการผลิตเพื่อให้พนักงานควบคุมผู้บ่มอิสระสามารถดำเนินการประสานงานกับผู้บ่มอิสระเพื่อให้ผู้บ่มอิสระควบคุมและกำกับดูแลการปลูกยาสูบของเกษตรกรที่เพาะปลูกยาสูบรายต่างๆ ที่อยู่ในความรับผิดชอบของผู้บ่มอิสระตามหลักเกณฑ์การส่งเสริมการเพาะปลูกยาสูบที่ ยสท. กำหนดข้อ ๑๖ เพื่อให้เป็นไปตามหลักเกณฑ์การส่งเสริมและควบคุมการเพาะปลูกยาสูบที่ยสท. กำหนด ผู้บ่มอิสระต้องปฏิบัติตามคำแนะนำของพนักงานควบคุมผู้บ่มอิสระในการปลูกยาสูบกรณีผู้บ่มอิสระรายใดไม่ปฏิบัติตามคำแนะนำของพนักงานควบคุมผู้บ่มอิสระ ยสท.มีสิทธิที่จะปฏิเสธการรับซื้อใบยาตามโควตา หรือลดจำนวนการรับซื้อใบยาของผู้บ่มอิสระรายนั้นได้ต่ำกว่าโควตาที่ให้ไว้เมื่อพิจารณาแล้วเห็นว่าใบยาที่นำมาขายจะไม่เหมาะสมที่นำมาใช้ในการผลิตบุหรี่ซิกาแรตยาเส้น หรือผลิตภัณฑ์ยาสูบอื่นตามมาตรฐานที่ ยสท. กำหนดข้อ ๑๗ ให้พนักงานควบคุมผู้บ่มอิสระรายงานผลการปฏิบัติงานของผู้บ่มอิสระแต่ละรายให้สำนักงานยาสูบภูมิภาคแต่ละแห่งทราบเป็นระยะๆ กรณีปกติให้รายงานไม่น้อยกว่าเดือนละครั้งกรณีฉุกเฉินให้รายงานทันทีหมวด๓การรับซื้อใบยา ส่วนที่๑ กรรมการรับซื้อใบยา ข้อ ๑๘ ให้ผู้ว่าการมีอำนาจแต่งตั้ง(๑) ผู้อำนวยการควบคุมการรับซื้อใบยาและผู้ช่วยผู้อำนวยการควบคุมการรับซื้อใบยาในประเทศ(๒) ผู้ดำรงตำแหน่งกรรมการรับซื้อใบยา(๓) รายชื่อพนักงานผู้เป็นกรรมการรับซื้อใบยาทั้งนี้ คำสั่งแต่งตั้งตาม (๑) (๒) และ (๓)ให้ปิดประกาศที่สำนักงานยาสูบภูมิภาคหรือสถานีใบยาแต่ละแห่งเพื่อให้ชาวไร่ในสังกัดหรือผู้บ่มอิสระรับทราบข้อ ๑๙ การดำเนินการของกรรมการรับซื้อใบยาให้ดำเนินการดังนี้(๑) การซื้อใบยาเวอร์ยิเนียจากผู้บ่มอิสระให้ผู้ช่วยผู้อำนวยการควบคุมรับซื้อใบยาพิจารณาบุคคลที่ดำรงตำแหน่งทางบริหารหรือทางสายงานตามที่ผู้ว่าการแต่งตั้งไว้และนำเสนอรายชื่อบุคคลที่ดำรงตำแหน่งดังกล่าวเพื่อเป็นประธานและกรรมการรับซื้อใบยาต่อผู้อำนวยการควบคุมรับซื้อใบยาเพื่อพิจารณาอนุมัติในกรณีมีเหตุจำเป็นทำให้ผู้อำนวยการควบคุมรับซื้อใบยาไม่สามารถปฏิบัติหน้าที่ได้และเป็นเรื่องเร่งด่วนให้ผู้ช่วยผู้อำนวยการควบคุมรับซื้อใบยาที่อาวุโสสูงสุดและปฏิบัติหน้าที่อยู่ในขณะนั้นเป็นผู้อนุมัติแทนและให้รายงานให้ผู้อำนวยการควบคุมรับซื้อใบยาทราบกรณีต้องแต่งตั้งคณะกรรมการรับซื้อใบยาเวอร์ยิเนียจากผู้บ่มอิสระตามวรรคแรกเป็นคณะกรรมการรับซื้อใบยาเวอร์ยิเนียจากชาวไร่ในสังกัดด้วยให้ผู้ช่วยผู้อำนวยการควบคุมรับซื้อใบยานำเสนอผู้อำนวยการควบคุมรับซื้อใบยาเพื่อพิจารณาอนุมัติ(๒) การซื้อใบยาเวอร์ยิเนีย เบอร์เลย์ และเตอร์กิช จากชาวไร่ในสังกัดให้หัวหน้ากองจัดหาใบยาสำนักงานยาสูบภูมิภาคแต่ละแห่งพิจารณาบุคคลที่ดำรงตำแหน่งทางบริหารหรือทางสายงานตามที่ผู้ว่าการแต่งตั้งไว้ และนำเสนอรายชื่อบุคคลที่ดำรงตำแหน่งดังกล่าวเพื่อเป็นประธานและกรรมการรับซื้อใบยาแต่ละสถานีใบยาต่อผู้จัดการสำนักงานยาสูบภูมิภาคที่ตนสังกัดเพื่อพิจารณาอนุมัติกรณีต้องเสนอบุคคลที่ดำรงตำแหน่งทางบริหารหรือทางสายงานจากต่างสำนักงานยาสูบภูมิภาคหรือจากส่วนงานอื่นเป็นประธานหรือกรรมการรับซื้อใบยาให้ผู้ช่วยผู้อำนวยการควบคุมรับซื้อใบยาพิจารณาบุคคลที่ดำรงตำแหน่งทางบริหารหรือทางสายงานตามที่ผู้ว่าการแต่งตั้งไว้และนำเสนอรายชื่อบุคคลที่ดำรงตำแหน่งดังกล่าวเพื่อเป็นประธานและกรรมการรับซื้อใบยาต่อผู้อำนวยการควบคุมรับซื้อใบยาเพื่อพิจารณาอนุมัติในกรณีมีเหตุจำเป็นทำให้ผู้อำนวยการควบคุมรับซื้อใบยาไม่สามารถปฏิบัติหน้าที่ได้และเป็นเรื่องเร่งด่วนให้ผู้ช่วยผู้อำนวยการควบคุมรับซื้อใบยาที่อาวุโสสูงสุดและปฏิบัติหน้าที่อยู่ในขณะนั้นเป็นผู้อนุมัติแทนและให้รายงานให้ผู้อำนวยการควบคุมรับซื้อใบยาทราบข้อ ๒๐ การแต่งตั้งคณะกรรมการรับซื้อใบยาแต่ละสถานีใบยาประกอบด้วยประธานหนึ่งคนและกรรมการสองคนเพื่อปฏิบัติหน้าที่ในแต่ละครั้งตามความเหมาะสมเป็นคราว ๆ ไป ทั้งนี้ การซื้อใบยาประเภทใดบุคคลที่ได้รับแต่งตั้งเป็นคณะกรรมการรับซื้อใบยาประเภทนั้น จะต้องผ่านการอบรมการจัดชั้นมาตรฐานใบยาไทยประเภทนั้นมาก่อนประธานจะต้องผ่านการทบทวนและทดสอบการกำหนดชั้นมาตรฐานใบยาประเภทนั้นมาแล้วไม่เกินสองปีและห้ามมิให้แต่งตั้งหัวหน้าสถานีใบยาที่มีหน้าที่รับผิดชอบ ณสถานีใบยานั้นเป็นประธานที่สถานีใบยาที่ตนมีหน้าที่รับผิดชอบส่วนที่๒ การรับซื้อใบยา ข้อ ๒๑ ให้ผู้จัดการสำนักงานยาสูบภูมิภาคแต่ละแห่งจัดทำรายละเอียดและนำเสนอกำหนดการรับซื้อใบยาแห้งประจำเดือนต่อผู้อำนวยการควบคุมรับซื้อใบยาข้อ ๒๒ ก่อนการรับซื้อใบยาไม่น้อยกว่าห้าวันให้ประกาศกำหนดระยะเวลาวันเริ่มต้นและสิ้นสุดการรับซื้อใบยาในฤดูการผลิตนั้น ๆให้ชาวไร่ในสังกัดและผู้บ่มอิสระทราบ โดยอย่างน้อยต้องปิดประกาศไว้ที่สำนักงานยาสูบภูมิภาคและสถานีใบยาแต่ละแห่งหรือวิธีอื่นใดเพิ่มเติมด้วยก็ได้ข้อ ๒๓ วันกำหนดรับซื้อใบยาให้ชาวไร่ในสังกัดหรือผู้บ่มอิสระนำใบยาเข้าขายตามลำดับและวันที่ ที่ ยสท. กำหนดโดยให้จัดเตรียมใบยาที่จะขายไว้ในภาชนะบรรจุตามรูปแบบการจัดเรียงบรรจุใบยาและปริมาณน้ำหนักตามหลักเกณฑ์ที่ ยสท. กำหนด ทั้งนี้ ใบยาที่อยู่ในภาชนะบรรจุทุกชิ้นจะต้องมีรายละเอียดประกอบด้วยช่องหมายเลขภาชนะบรรจุช่องน้ำหนัก และช่องชั้นใบยาเพื่อผู้ที่เกี่ยวข้องจะได้กรอกข้อความเพิ่มเติมที่ป้ายหน้าภาชนะบรรจุใบยาดังกล่าวข้อ ๒๔ การรับซื้อใบยาในแต่ละครั้งให้เปิดภาชนะบรรจุใบยาที่นำมาวางขายทุกชิ้นเพื่อตรวจสอบคุณภาพและกำหนดชั้นใบยาที่นำมาขายตามลำดับตามหลักเกณฑ์ที่ ยสท. กำหนด ใบยาที่อยู่ในภาชนะบรรจุใดมีคุณภาพไม่เหมาะสมตรงตามมาตรฐานและหลักเกณฑ์ที่ยสท. กำหนดเกี่ยวกับการรับซื้อใบยาให้ส่งใบยาทั้งภาชนะบรรจุชิ้นนั้นคืนผู้ขายทันทีและบันทึกสาเหตุที่ส่งคืนพร้อมทั้งให้ผู้ขายลงลายมือชื่อรับคืนใบยานั้นไว้ด้วยข้อ ๒๕ ใบยาที่อยู่ในภาชนะบรรจุใดที่คณะกรรมการรับซื้อใบยาได้ตรวจสอบกำหนดชั้นใบยาและตกลงรับซื้อแล้วให้ทำการปิดภาชนะบรรจุใบยาและชั่งน้ำหนักพร้อมจัดทำหลักฐานที่ป้ายหน้าภาชนะบรรจุใบยานั้นและบันทึกข้อมูลลงในระบบรับซื้อใบยาตามที่ ยสท. กำหนดและให้คณะกรรมการทั้งสามคนลงลายมือชื่อกำกับไว้ในแบบฟอร์มที่ ยสท. กำหนดพร้อมจัดทำหลักฐานการซื้อขายในแต่ละครั้งให้ผู้ขายเพื่อเป็นหลักฐานต่อไปให้สำนักงานยาสูบภูมิภาครายงานสรุปผลการดำเนินงานการรับซื้อใบยาทุกประเภทให้ฝ่ายใบยาทราบหลังเสร็จสิ้นการรับซื้อใบยาประจำฤดูการผลิตข้อ ๒๖ ในการจัดซื้อใบยาฤดูกาลใดมีเหตุจำเป็นอย่างยิ่งไม่สามารถจัดหาใบยาได้ตามคุณภาพหรือปริมาณตามที่ยสท. ต้องการอันเนื่องมาจากผลผลิตใบยาที่ออกมามีปริมาณน้อยมากไม่เพียงพอต่อความต้องการของ ยสท.ซึ่งอาจกระทบต่อปริมาณใบยาคงคลังอย่างร้ายแรงหรือปริมาณใบยาคงคลังไม่เพียงพอเนื่องจากประสบอัคคีภัย วาตภัยหรืออุทกภัยจนทำให้ใบยาคงคลังเสียหายไม่เพียงพอ หรือไม่สามารถนำมาใช้ได้ ให้นำเสนอหลักเกณฑ์วิธีการ ปริมาณและราคาต่อคณะกรรมการเพื่อพิจารณาอนุมัติจัดหาและซื้อใบยาสำรองเพื่อให้เพียงพอต่อปริมาณคงคลังกรณีมีเหตุจำเป็นต้องซื้อใบยาเกินกว่าจำนวนโควตาที่กำหนดให้นำเสนอคณะกรรมการเพื่อพิจารณาอนุมัติหมวด๔การแก้ไขเปลี่ยนแปลง ข้อ ๒๗ การแก้ไขเปลี่ยนแปลงรายละเอียดเกี่ยวกับชื่อบุคคลตำแหน่งหรือหน่วยงานตามที่กำหนดไว้ในระเบียบนี้หรือการแก้ไขข้อความเพียงเล็กน้อยที่ไม่กระทบต่อสาระสำคัญของระเบียบนี้ให้เป็นอำนาจคณะกรรมการเพื่อพิจารณาอนุมัติและมีผลบังคับใช้เมื่อได้ประกาศใช้แล้วโดยให้แจ้งคณะกรรมการนโยบายการจัดซื้อจัดจ้างและการบริหารพัสดุภาครัฐเพื่อทราบบทเฉพาะกาล ข้อ ๒๘ การจัดซื้อใบยาในประเทศที่ได้ดำเนินการตามระเบียบโรงงานยาสูบกระทรวงการคลังว่าด้วยการพัสดุ พ.ศ. ๒๕๓๘ และที่แก้ไขเพิ่มเติม ที่คณะกรรมการกำหนดฤดูการผลิต ๒๕๖๐/๒๕๖๑ อยู่ในวันก่อนวันที่ระเบียบนี้ใช้บังคับและการตรวจรับและการจ่ายเงินยังไม่แล้วเสร็จให้ดำเนินการตามมติคณะกรรมการอำนวยการโรงงานยาสูบ ครั้งที่ ๒๓ ประจำปีงบประมาณ๒๕๖๐ เมื่อวันที่ ๒๖ กรกฎาคม ๒๕๖๐ ต่อไปจนกว่าจะแล้วเสร็จประกาศ ณ วันที่ ๒๘ มิถุนายน พ.ศ. ๒๕๖๑พลโท สุรไกร จัตุมาศประธานกรรมการการยาสูบแห่งประเทศไทยพรวิภา/จัดทำ๑๗ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๐๐ ง/หน้า ๑/๒๐ สิงหาคม ๒๕๖๑